Diari Oficial de la Generalitat Valenciana


Sumari del DOGV 1958, del 05-02-1993 (1993/827088)

ORDRE de 18 de gener de 1993, de la Conselleria de Sanitat i Consum, per la qual convoca cursos per a formar 60 auxiliars en atenció primària de salut i 25 auxiliars d'investigació en salut pública, que se celebraran a la Comunitat Valenciana, adreçats a titulats, en situació de desocupació, en qualsevol branca de Formació Professional de primer grau.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/18/(1)/dof/vci/html**

### Dades del document

Número de DOGV
:   1958

Data del DOGV
:   05-02-1993

Secció del DOGV
:   DISPOSICIONS GENERALS

Número del document
:   1993/827088


Data del document
:   18-01-1993

Organisme emissor
:   Conselleria de Sanitat i Consum

Tipus de document
:   Ordre

Ordre de 18 de gener de 1993, de la Conselleria de Sanitat i Consum, per la qual convoca cursos per a formar 60 auxiliars en atenció primària de salut i 25 auxiliars d'investigació en salut pública, que se celebraran a la Comunitat Valenciana, adreçats a titulats, en situació de desocupació, en qualsevol branca de Formació Professional de primer grau.  
La reorganització de l'assistència sanitària i els principis de la nova salut pública, amb l'èmfasi en la participació comunitària i en l'atenció primària a la salut, tenint en compte el coneixement de les necessitats i característiques de la població, exigeixen la formació de personal en aquests nous plantejaments. Es pretén la capacitació en aquesta línia de joves d'edat compresa entre els 18 i els 24 anys, ambdues incloses, els quals serien inclosos en el Programa de Formació Professional i Inserció Laboral de desocupats, amb el suport del Fons Social Europeu.  
Per tot això, d'acord amb les competències d'aquesta conselleria, i fent ús de les atribucions que em confereixen l'article 35 de la Llei de la Generalitat Valenciana 5/1983, de 30 de desembre, de Govern Valencià, i el Decret 187/1991, de 15 d'octubre, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat i Consum,  
ORDENE  
Article únic  
Convocar tres cursos dotats de subvenció econòmica per a la formació de 85 titulats, en situació de desocupació, en qualsevol branca de Formació Professional de primer grau.  
La convocatòria d'aquests cursos s'adaptarà a les bases que figuren en aquesta ordre.  
València, 18 de gener de 1993.  
BASES  
El Conseller de Sanitat i Consum,   
JOAQUIN COLOMER SALA  
1. Es convoquen tres cursos per formar 25 auxiliars d'investigació en salut pública i 60 auxiliars en atenció primària de salut. Aquests cursos es faran a València.  
2. Aquests cursos s'adrecen a titulats en Formació Professional de primer grau en qualsevol branca i en situació de desocupació, d'edats compreses entre els 18 i els 24 anys, ambdues incloses. Són requisits indispensables per a la realització dels cursos tenir la titulació esmentada i poder acreditar la condició de desocupat.  
3. El termini de presentació de sol·licituds restarà obert des de la publicació d'aquesta convocatòria al Diari Oficial de la Generalitat Valenciana fins als dies 15 de febrer i 25 de març per a auxiliars en atenció primària de salut, i el 25 de març per a auxiliars d'investigació en salut pública.  
Aquest termini podrà ampliar-se si ho estima necessari la Direcció de l'IVESP.  
4. Les sol·licituds s'han d'adaptar al model que figura en l'annex I d'aquesta convocatòria.  
5. Junt amb la sol·licitud els aspirants hauran de presentar la documentació següent:  
- Fotocòpia del document que acredite la titulació de Formació Professional de primer grau.  
- Fotocòpia del DNI.  
- Fotocòpia de la targeta de demanda d'ocupació de l'INEM actualitzada.  
6. La selecció dels alumnes es farà tenint en compte que complesquen els requisits exigits en aquesta convocatòria i el temps que duguen desocupats, que consta en la targeta de demanda d'ocupació de l?INEM.  
7. Després d'efectuada la selecció, serà publicada una llista provisional d'alumnes admesos en el tauler d'anuncis de l?IVESP. Contra aquesta llista, les persones interessades podran presentar reclamacions adreçades a la Direcció de l?IVESP, c/ Juan de Garay, 21, 46045, València, en el termini de deu dies hàbils comptadors a partir de la publicació de les llistes provisionals dels sol·licitant seleccionats.  
8. Els cursos d'auxiliars en atenció primària començaran al març i abril de 1993, i els d'auxiliars d'investigació en salut pública al maig de 1992.  
9. Cada curs constarà de 300 hores. Els cursos es desenvoluparan amb horari de matí i vesprada, amb un total de 40 hores setmanals. La no assistència a més del 10% de les hores de classe implicarà l?exclusió automàtica de l'alumne.  
10. Els alumnes es beneficiaran d'una subvenció econòmica de 68.000 pessetes pel total de la realització del curs. Aquesta subvenció serà pagada en un lliurament després d'acabat el curs.  
Es pagaran aquestes subvencions amb càrrec a l'aplicació pressupostària 401/000/93 de l?IVESP.  
11. Les sol·licituds s'adreçaran a la Direcció de l?Institut Valencià d'Estudis en Salut Pública, c/ Juan de Garay, 21, 46898, València. Hom podrà presentar-les, a partir del dia de la publicació d'aquesta convocatòria en el Diari Oficial de la Generalitat Valenciana, a l?Institut Valencià d'Estudis en Salut Pública (IVESP) i a les direccions territorials de Sanitat i Consum. També poden enviar-se per corren certificat a aquesta mateixa secretaria, o en la forma que estableix la Llei de Procediment Administratiu.  
12. La Conselleria de Sanitat i Consum podrà suspendre qualsevol subvenció concedida si considera que hi ha incompliment, per part de l'alumne, de les obligacions contretes.  
ANNEX I  
Instància de sol·licitud de participació en cursos de l'IVESP en col·laboració amb el Fons Social Europeu  
Nom ..., NIF ..., lloc de naixement ..., titulació ..., data d'antiguitat de la targeta de l?INEM .., domicili ..., localitat ..., codi postal ..., telèfon ...  
EXPOSE: que m'interessa participar en els cursos per a titulats en Formació Professional de primer grau en situació de desocupació.  
SOL·LICITE,: ser admès a la realització del curs que tot seguit s'indica.  
Curs Mes  
Auxiliar d'Investigació en Salut Pública .....  
Auxiliar d'Atenció Primària de Salut .....  
..., ... d ... de 1993  
(Signatura del sol·licitant)  
DIRECCIO DE L'IVESP.


Còpia Permalink ELI